แนวโน้ม SET เช้าไซด์เวย์ ตามตปท. รอตัวเลขเงินเฟ้อสหรัฐฯ คืนนี้
แนวโน้ม SET เช้าไซด์เวย์ นลท.รอดูตัวเลขเงินเฟ้อสหรัฐคืนนี้ หากออกมาต่ำกว่าคาดที่ 8.1% จะเป็นผลดีต่อตลาดให้ปรับตัวขึ้น
แนวโน้ม SET เช้าไซด์เวย์ นลท.รอดูตัวเลขเงินเฟ้อสหรัฐคืนนี้ หากออกมาต่ำกว่าคาดที่ 8.1% จะเป็นผลดีต่อตลาดให้ปรับตัวขึ้น
11 พ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แกว่งไซด์เวย์ หลังรีบาวด์มาในระดับหนึ่ง โดยนักลงทุนยังรอดูการเปิดเผยตัวเลขเงินเฟ้อเดือนเม.ย.ของสหรัฐ ในคืนนี้ ซึ่งตลาดคาดการณ์ว่าจะออกมาที่ระดับ 8.1% ลดลงเมื่อเทียบกับเดือนมี.ค.ที่อยู่ที่ 8.5% ทั้งนี้หากออกมาต่ำกว่าคาดจะส่งผลดีต่อตลาดให้ปรับตัวขึ้นได้ดี แต่หากออกมาสูงกว่าคาดจะยิ่งทำให้นักลงทุนเชื่อว่าธนาคารกลางสหรัฐ (เฟด) จะเร่งขึ้นอัตราดอกเบี้ยอย่างรุนแรง
ขณะที่ตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวกและลบสลับกัน ซึ่งนักลงทุนยังรอดูตัวเลขเงินเฟ้อของสหรัฐเหมือนกันทั่วโลก ให้แนวรับ 1,615 จุด และแนวต้าน 1,630 จุด